

# Cyflogi Plant

Deddf Plant a Phobl Ifanc 1933,

Fel y'i diwygiwyd gan Ddeddf Plant a Phobl Ifanc 1963, Deddf Addysg 1996, Rheoliadau Plant (Eu Hamddiffyn yn y Gwaith) 2000, Is-ddeddfau Dinas a Sir Abertawe 2010.

## **Ffurflen cais am hawlen cyflogi plant** (ar gyfer plentyn o oedran ysgol gorfodol)

**RHAN 1 - i'w chwblhau gan gyflogwyr a'i dychwelyd cyn dechrau'r gyflogaeth.**

**Hysbysir drwy hyn yr hoffwn gyflogi:**

**Enw llawn y plentyn**: …………………………………………... **DYDDIAD GENI** ……………………………….

**Cyfeiriad:** **…………………………………………………………................. Côd post: …………………………..**

**Ysgol a fynychir:........................................................................... Blwyddyn: …………………………………**

**Enw(au) llawn y Rhiant/Gofalwr: ……………………..……………….. E-bost:..............................................**

**Enw'r cyflogwr/cwmni: ……………………………………………Rhif ffôn:…………….......…………………..**

**Cyfeiriad y Cyflogwr/Cwmni: ……………………………………………………………………………......………**

**Rhif Yswiriant Atebolrwydd y cyflogwr: ……………………….Dyddiad dod i ben:** …………………….......

**Natur y busnes:...........................................................................E-bost**: ……………………………………….

**Gweithle'r plentyn:** …………………………………………………………………………………...............……..

**Natur y gyflogaeth arfaethedig:..................................................................................................................**

**Dyddiad dechrau'r plentyn: ………………………………………………………………………………………**

# Oriau Cyflogaeth Cynlluniedig

|  |  |  |  |  |  |  |  |
| --- | --- | --- | --- | --- | --- | --- | --- |
| **Tymor ysgol,** rhwng 7am a 7pm, pob oedran (12 awr ar y mwyaf) yr wythnos | | | | **Gwyliau Ysgol,** rhwng 7am a 7pm,  13/14 oed (25 awr ar y mwyaf), 15/16 oed (35 awr ar y mwyaf) | | | |
| Llun |  |  |  | Llun |  |  |  |
| Mawrth |  | E |  | Mawrth |  | E |  |
| Mercher |  | G |  | Mercher |  | G |  |
| Iau |  | W |  | Iau |  | W |  |
| Gwener |  | Y |  | Gwener |  | Y |  |
| Sadwrn |  | L |  | Sadwrn |  | L |  |
| Sul |  |  |  | Sul |  |  |  |

**PWYSIG - Gwiriwch yr HOLL weithdrefnau a fanylir isod CYN llofnodi'r datganiad hwn.**

**Datganiad y cyflogwr:**

* Rwyf wedi atodi copi o'r asesiad Iechyd a Diogelwch ac wedi rhoi gwybod i rieni/ofalwyr y gweithiwr am unrhyw risgiau a'r camau a gymerwyd i leihau'r risgiau hyn.
* Bydd gan y gweithiwr 2 wythnos yn olynol heb gyflogaeth yn ystod gwyliau'r ysgol.
* Bydd y gweithiwr yn cael seibiant o 1 awr ar ôl 4 awr o gyflogaeth barhaus.
* Atodwyd copi o'r yswiriant atebolrwydd presennol.

**Llofnod y cyflogwr: ……………………………………………………………………………………………........**

## **Printiwch eich enw/swydd:** **………………………………………………Dyddiad: …………………....**

|  |
| --- |
| **Rhaid cynnwys llun ar ffurf pasbort o'r person ifanc** |

**RHAN 2 - Datganiad y rhiant/gofalwr:**

* Rhoddaf ganiatâd i fy mhlentyn wneud y swydd y cyfeiriwyd ati ac nid oes gennyf unrhyw reswm i gredu y bydd y swydd yn peryglu iechyd a lles fy mhlentyn neu ei allu i fynychu'r ysgol.
* Atodaf lun, yn cadarnhau mai dyma'r plentyn dan sylw.
* Cadarnhaf fod yr wybodaeth yn y cais hwn y gywir, a bod y cyflogwr wedi darparu canfyddiadau'r asesiad risg i fi.
* Cadarnhaf fod fy mhlentyn yn ddigon iach i wneud y swydd a nodwyd.

**Llofnod rhiant:…………………………………………………………………………………………………...**

**Printiwch eich enw: .........................................................................Dyddiad:……………………………...**

# Y Weithdrefn Ymgeisio

**Cyn cyflogi plentyn, mae'n rhaid i'r CYFLOGWR anfon hysbysiad ysgrifenedig i'r awdurdod lleol gan ddefnyddio ffurflen cais am hawlen gyflogaeth.**

1. Rhan 1 - Cyflogwr yn cwblhau, yn llofnodi ac yn dyddio'r Ffurflen Cais i Gyflogi Plentyn.
2. Rhan 2 - Rhiant/gofalwr yn gwirio bod yr wybodaeth yn gywir, yn llofnodi ac yn dyddio'r ffurflen.
3. E-bostio'r ffurflen wedi'i chwblhau a'r llun i Child.Employment@abertawe.gov.uk Rhif ffôn 01792 637648.
4. Ar ôl derbyn y ffurflen wedi'i chwblhau, mae gan yr awdurdod lleol ddyletswydd i fodloni ei hun fod y gyflogaeth yn gyfreithlon ac i sicrhau na fydd iechyd, lles a gallu'r plentyn i fanteisio'n llawn ar ei addysg yn cael eu peryglu. Hefyd, rhaid i'r awdurdod sicrhau bod y plentyn yn ddigon iach i wneud y gwaith y bydd yn cael ei gyflogi i'w wneud. Yna caiff hawlen ei hanfon at y cyflogwr ac anfonir nodyn cadarnhad at y rhiant/gofalwr.
5. Rhaid i'r plentyn allu cyflwyno'r cadarnhad yn ystod cyflogaeth i'w archwilio, yn yr un modd mae'n rhaid i'r cyflogwr allu cynhyrchu'r drwydded pan fo angen gwneud hynny gan swyddog awdurdodedig i'r awdurdod neu swyddog heddlu.
6. Bydd yr hawlen yn nodi manylion o'r ffurflen cais am gyflogaeth. Gellir cyflogi'r plentyn yn unol â'r manylion hyn yn unig - os bydd angen newid y manylion hyn, cysylltwch â'r Swyddog Cyflogi Plant i'w haddasu.
7. Gall yr awdurdod lleol ddiddymu hawlen gyflogaeth plentyn ar unrhyw adeg os yw'n credu bod y plentyn yn cael ei gyflogi'n anghyfreithlon neu fod ei iechyd, ei les neu ei allu i fanteisio'n llawn ar ei addysg wedi dioddef neu'n debygol o ddioddef o ganlyniad i weithio.

**Nodiadau**

* Ystyr **CYFLOGAETH** yw "cymorth mewn unrhyw fasnach neu swydd sy'n cael ei gwneud er elw, ni waeth a yw taliad yn cael ei dderbyn am y cymorth hwnnw".
* “Ystyr "**GWAITH YSGAFN**" yw gwaith nad yw'n debygol o beryglu iechyd, diogelwch neu ddatblygiad addysgol y plentyn.
* Ystyr "**PLENTYN**" at ddiben yr is-ddeddfau yw person o oedran ysgol gorfodol.
* **OEDRAN GADAEL YSGOL GORFODOL** - dim ond un dyddiad gadael yr ysgol sydd ar gael, sef dydd Gwener olaf mis Mehefin, sef dyddiad olaf eu blwyddyn TGAU (blwyddyn 11). Mae hyn yn berthnasol i blant sy'n dathlu eu pen-blwydd yn 16 oed yn ystod y cyfnod hwnnw. Dyma'r unig ddyddiad sy'n nodi nad yw plentyn o oedran ysgol gorfodol mwyach.
* **ASESIADAU RISG** - mae gan y cyflogwr ddyletswydd gyfreithlon i gynnal asesiad risg priodol sy'n ystyried oedran, amgylchedd gwaith, profiad a gallu'r plentyn. (*Deddf Rheoli Iechyd a Diogelwch yn y Gwaith 1999)*
* Efallai bydd yr awdurdod yn gofyn i'r plentyn gael archwiliad meddygol cyn iddo gymeradwyo hawlen cyflogi plentyn.

**Cyflogaeth a waherddir ar gyfer pob plentyn o oedran ysgol gorfodol:**

Ni all plentyn o unrhyw oed gael ei gyflogi:

* Ar unrhyw ddiwrnod y mae'n absennol o'r ysgol oherwydd salwch
* Mewn sinema, theatr, disgo, neuadd ddawns neu glwb nos, ac eithrio mewn cysylltiad â pherfformiad a roddir gan blant yn unig.
* I werthu neu ddosbarthu alcohol, heblaw am alcohol mewn cynwysyddion wedi'u selio.
* I ddosbarthu llaeth.
* I ddosbarthu olewau tanwydd.
* Mewn cegin fasnachol.
* I gasglu neu ddidoli sbwriel.
* Mewn unrhyw waith sy'n fwy na thri metr uwchben lefel y ddaear, neu, yn achos gwaith mewnol, fwy na thri metr uwchben lefel y llawr.
* Mewn cyflogaeth sy'n ymwneud â dod i gysylltiad niweidiol â chyfryngau ffisegol, biolegol neu gemegol.
* I gasglu arian neu werthu neu ganfasio o ddrws i ddrws.
* Gwaith sy'n cynnwys bod yn agored i ddeunyddiau i oedolion neu mewn sefyllfaoedd sydd, oherwydd y rheswm hwn, yn anaddas i blant.
* Mewn gwerthiannau dros y ffôn.
* Mewn lladd-dy neu yn y rhan honno o siop gig neu adeilad arall sy'n gysylltiedig â lladd da byw, cigyddiaeth neu baratoi carcasau neu gig i'w gwerthu.
* Fel gwasanaethydd neu gynorthwyydd ar gae ffair neu arcêd ddifyrion neu mewn unrhyw fangre arall a ddefnyddir at ddiben adloniant drwy beiriannau awtomatig, gemau siawns neu sgiliau neu ddyfeisiau tebyg.
* Yn gofalu'n bersonol am unrhyw breswylwyr mewn cartref gofal preswyl neu gartref nyrsio.

**Cyflogaeth a ganiateir ar gyfer plant 14+ oed:**

Gellir cyflogi plentyn 14+ oed i ymgymryd â gwaith ysgafn yn unig.

**Cyflogaeth a ganiateir ar gyfer plant 13 oed:**

Ni chaniateir cyflogi plentyn 13 oed **oni bai fod hynny ar gyfer gwneud "gwaith ysgafn"** yn un neu fwy o'r categorïau penodol canlynol:

* Amaethyddol neu arddwriaethol.
* Dosbarthu papurau newyddion, dyddiaduron a deunyddiau eraill wedi'u hargraffu.
* Gwaith siop, gan gynnwys llenwi silffoedd.
* Siopau trin gwallt.
* Gwaith swyddfa.
* Mewn caffi neu fwyty.
* Mewn stablau a llety cŵn/cathdy.
* Glanhau car â llaw mewn lleoliad preswyl preifat.
* Gwaith domestig mewn gwestai a sefydliadau eraill sy'n cynnig llety.

**ORIAU CYFLOGAETH A GANIATEIR**

**Gellir ond cyflogi rhwng 7am a 7pm**

**POB OEDRAN**

Dydd Llun i ddydd Sadwrn - heb fod cyn 7am neu ar ôl 7pm

Dydd Sul - 2 awr yn unig - heb fod cyn 7am neu ar ôl 11am

Diwrnodau ysgol - 1 awr cyn yr ysgol ac 1 awr ar ôl ysgol neu **2** awr ar ôl ysgol

**13-15 OED**

Dydd Sadwrn a gwyliau ysgol eraill - 5 awr ar y mwyaf bob dydd

Heb fod yn fwy na 25 awr yr wythnos

**15+ OED**

Dydd Sadwrn a gwyliau ysgol eraill - 8 awr ar y mwyaf bob dydd

Heb fod yn fwy na 35 awr yr wythnos

**Ni fydd unrhyw blentyn yn cael ei gyflogi am fwy na 4 awr heb seibiant o o leiaf 1 awr at ddibenion ymlacio a hamdden.**

**Mae'n rhaid i bob plentyn gael o leiaf pythefnos o wyliau'n olynol bob blwyddyn**

**12 AWR O WAITH AR Y MWYAF YN YSTOD UNRHYW WYTHNOS YN YSTOD Y TYMOR YSGOL**

Efallai bydd yr awdurdod yn gofyn i'r plentyn gael archwiliad meddygol cyn iddo gymeradwyo hawlen cyflogi plentyn.

**Sicrhewch fod yr holl ddogfennau ynghlwm wrth y cais am hawlen:**

**Rhestr wirio:**

**Rhan 1: Cyflogwr:**

1. Cais gan gyflogwr
2. Oriau cyflogaeth cynlluniedig
3. Copi o asesiad risg Iechyd a Diogelwch wedi'i gwblhau.
4. Copi o'r yswiriant atebolrwydd presennol

**Rhan 2: Rhiant/gofalwr:**

1. Caniatâd ar gyfer cyflogaeth.
2. Llun, yn cadarnhau mai dyma'r plentyn dan sylw.
3. Cadarnhad bod yr wybodaeth ar y cais yn gywir.
4. Cadarnhad bod y plentyn yn ddigon iach i ymgymryd â'r gyflogaeth a nodwyd.

**Rhaid anfon yr holl ddogfennau gyda'r cais wedi'i gwblhau at:** [**Child.Employment@abertawe.gov.uk**](mailto:Child.Employment@swansea.gov.uk)